CELEX: 32006L0094
Language: ro
Date: 2006-12-12 00:00:00
Title: Directiva 2006/94/CE a Parlamentului European și a Consiliului din 12 decembrie 2006 privind stabilirea unor reguli comune pentru anumite tipuri de transport rutier de mărfuri (versiune codificată)Text cu relevanță pentru SEE.

Anunţ juridic important

|

32006L0094

Jurnalul Oficial L 374 , 27/12/2006 p. 0005 - 0009

		20061212Directiva 2006/94/CE a Parlamentului European și a Consiliuluidin 12 decembrie 2006privind stabilirea unor reguli comune pentru anumite tipuri de transport rutier de mărfuri(versiune codificată)(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 71 alineatul (1),având în vedere propunerea Comisiei,având în vedere avizul Comitetului Economic și Social European [1],după consultarea Comitetului Regiunilor,hotărând în conformitate cu procedura prevăzută la articolul 251 din tratat [2],întrucât:(1) Prima Directivă a Consiliului din 23 iulie 1962 privind stabilirea unor reguli comune pentru transporturile internaționale (transportul rutier de mărfuri contra cost sau pe baza unei chirii) [3] a fost modificată substanțial în repetate rânduri [4]. Din motive de claritate și de raționalitate, directiva respectivă ar trebui codificată.(2) O politică comună a transporturilor presupune, între altele, stabilirea unor reguli comune pentru transportul internațional rutier de mărfuri către sau dinspre teritoriul unui stat membru sau care traversează teritoriul unuia sau mai multor state membre. Regulile respective trebuie stabilite astfel încât să contribuie la buna funcționare a pieței interne a transporturilor.(3) Este necesar să se asigurare extinderea progresivă a transportului internațional rutier de mărfuri, luând în considerare cerințele impuse de dezvoltarea înregistrată în cadrul Comunității în domeniul schimburilor și al transportului de mărfuri.(4) Anumite tipuri de transporturi au fost scutite de orice regim de contingente și de autorizații de transport. În cadrul organizării pieței, instituite prin Regulamentul (CEE) nr. 881/92 al Consiliului din 26 martie 1992 privind accesul pe piața transportului rutier de mărfuri în cadrul Comunității către sau dinspre teritoriul unui stat membru sau care traversează teritoriul unuia sau mai multor state membre [5], este necesară menținerea unui sistem de scutire de licență comunitară sau de orice altă autorizație de transport, în cazul unora dintre respectivele tipuri de transporturi, datorită naturii lor speciale.(5) Prezenta directivă nu trebuie să aducă atingere obligațiilor care revin statelor membre privind termenele pentru transpunerea în legislația națională și pentru aplicarea directivelor menționate în partea B din anexa II,ADOPTĂ PREZENTA DIRECTIVĂ:Articolul 1(1) În condițiile prevăzute la alineatul (2), statele membre liberalizează tipurile de transport internațional rutier de mărfuri contra cost sau pe baza unei chirii și cel pe cont propriu, menționate în anexa I, în cazul în care transporturile respective se efectuează către sau dinspre teritoriul statelor membre sau traversează teritoriul acestora.(2) Tipurile de transport și parcursurile fără încărcătură, efectuate în legătură cu transporturile care fac obiectul anexei I, sunt scutite de licență comunitară și de orice altă autorizație de transport.Articolul 2Prezenta directivă nu aduce atingere condițiilor în care orice stat membru autorizează resortisanții săi să întreprindă activitățile prevăzute de directiva în cauză.Articolul 3Prima Directivă a Consiliului din 23 iulie 1962 privind stabilirea unor reguli comune pentru anumite tipuri de transport rutier de mărfuri se abrogă, fără a aduce atingere obligațiilor care revin statelor membre privind termenele pentru transpunerea în legislația națională și pentru aplicarea directivelor menționate în partea B din anexa II.Trimiterile la directiva abrogată se interpretează ca trimiteri la prezenta directivă și se citesc în conformitate cu tabelul de corespondență din anexa III.Articolul 4Prezenta directivă intră în vigoare în a douăzecea zi următoare datei publicării în Jurnalul Oficial al Uniunii Europene.Articolul 5Prezenta directivă se adresează statelor membre.Adoptată la Strasburg, 12 decembrie 2006.Pentru Parlamentul EuropeanPreședinteleJ. Borrell FontellesPentru ConsiliuPreședinteleM. Pekkarinen[1] JO C 241, 28.9.2004, p. 19.[2] Avizul Parlamentului European din 21 aprilie 2004 (JO C 104 E, 30.4.2004, p. 545) și Decizia Consiliului din 14 noiembrie 2006.[3] JO L 70, 6.8.1962, p. 2005/62. Directivă astfel cum a fost modificată ultima dată prin Regulamentul (CEE) nr. 881/92 (JO L 95, 9.4.1992, p. 1).[4] A se vedea partea A din anexa II.[5] JO L 95, 9.4.1992, p. 1. Regulament astfel cum a fost modificat ultima dată prin Actul de aderare din 2003.--------------------------------------------------20061212ANEXA ITipuri de transport care sunt scutite de orice licență comunitară și de orice autorizație de transport1. Transporturi poștale efectuate în cadrul unui regim de serviciu public.2. Transporturi de vehicule deteriorate sau care sunt în pană.3. Transporturi de mărfuri cu autovehicule a căror greutate maximă autorizată, inclusiv cea a remorcilor, nu depășește 6 tone sau a căror sarcină utilă autorizată, inclusiv cea a remorcilor, nu depășește 3,5 tone.4. Transporturi de mărfuri cu autovehicule, în cazul în care se îndeplinesc următoarele condiții:(a) mărfurile transportate trebuie să aparțină întreprinderii sau să fi fost vândute, cumpărate, date sau luate în chirie, produse, extrase, transformate sau reparate de întreprinderea respectivă;(b) parcursul trebuie să aibă ca scop transportarea mărfurilor către întreprindere, expedierea mărfurilor din întreprindere, mutarea acestora, fie în cadrul întreprinderii, fie în afara acesteia, în scopuri proprii;(c) autovehiculele utilizate pentru astfel de transporturi trebuie să fie conduse de angajați ai întreprinderii;(d) vehiculele care transportă mărfuri trebuie să fie deținute de întreprindere sau să fi fost cumpărate în rate sau închiriate de aceasta, cu condiția ca, în ultimul caz, să îndeplinească condițiile prevăzute de Directiva 2006/1/CE a Parlamentului European și a Consiliului, din 18 ianuarie 2006, privind utilizarea vehiculelor închiriate fără conducători auto pentru transportul rutier de mărfuri [1].Această dispoziție nu se aplică utilizării unui vehicul de înlocuire în timpul unei pene de scurtă durată a vehiculului utilizat în mod normal;(e) transportul trebuie să constituie doar o activitate auxiliară ansamblului de activități desfășurate de întreprindere.5. Transporturi de medicamente, aparate și echipamente medicale, precum și al altor articole necesare în cazul situațiilor de urgență, în special în cazul catastrofelor naturale.[1] JO L 33, 4.2.2006, p. 82.--------------------------------------------------20061212ANEXA IIPARTEA ADirectivă abrogată cu modificările sale succesivePrima Directivă a Consiliului din 23 iulie 1962 privind stabilirea unor reguli comune pentru transporturile internaționale (transportul rutier de mărfuri contra cost sau pe baza unei chirii). (JO 70, 6.8.1962, p. 2005/62) | |Directiva 72/426/CEE a Consiliului (JO L 291, 28.12.1972, p. 155) | |Directiva 74/149/CEE a Consiliului (JO L 84, 28.3.1974, p. 8) | |Directiva 77/158/CEE a Consiliului (JO L 48, 19.2.1977, p. 30) | |Directiva 78/175/CEE a Consiliului (JO L 54, 25.2.1978, p. 18) | |Directiva 80/49/CEE a Consiliului (JO L 18, 24.1.1980, p. 23) | |Directiva 82/50/CEE a Consiliului (JO L 27, 4.2.1982, p. 22) | |Directiva 83/572/CEE a Consiliului (JO L 332, 28.11.1983, p. 33) | numai articolul 2 |Directiva 84/647/CEE a Consiliului (JO L 335, 22.12.1984, p. 72) | numai articolul 6 |Regulamentul (CEE) nr. 881/92 al Consiliului (JO L 95, 9.4.1992, p. 1) | numai articolul 13 |PARTEA BLista termenelor limită pentru transpunerea în legislația națională și pentru aplicare(prevăzute la articolul 3Directiva | Data limită a transpunerii | Data aplicării |Prima Directivă a Consiliului din 23 iulie 1962 privind stabilirea unor reguli comune pentru transporturile internaționale (transportul rutier de mărfuri contra cost sau pe baza unei chirii) | 31 decembrie 1962 | |72/426/CEE | — | |74/149/CEE | — | 1 iulie 1974 |77/158/CEE | 1 iulie 1977 | |78/175/CEE | 1 iulie 1978 | |80/49/CEE | — | 1 iulie 1980 |82/50/CEE | 1 ianuarie 1983 | |83/572/CEE | 1 ianuarie 1984 | |84/647/CEE | 30 iunie 1986 | |--------------------------------------------------20061212ANEXA IIITABEL DE CORESPONDENȚĂPrima Directivă a Consiliului din 23 iulie 1962 privind stabilirea unor reguli comune pentru transporturile internaționale (transportul rutier de mărfuri contra cost sau pe baza unei chirii) | Prezenta directivă |Articolul 1 | Articolul 1 |Articolul 2 | — |Articolul 3 | Articolul 2 |— | Articolul 3 |— | Articolul 4 |Articolul 4 | Articolul 5 |Anexă | Anexa I |— | Anexa II |— | Anexa III |--------------------------------------------------